ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ኣባላት ባይቶ ኣሜሪካ ብሰንኪ ኲናት የመን ንስዑድያ ዝግበር ሓገዝ ደው ክብል ኣሚሞም 29 ሕዳር 2018 ምንጪ ስእሊ, AFP እቲ ብሰልፊ ዴሞክራት ዝዕብለል ባይቶ ሴኔት ኣሜሪካ፡ ንስዑድ ዓረብ ዝውሃብ ሓገዝ ደው ክብል ብምእማሞም፡ ኣንጻር ድልየት ፕሬዚደንት ትራምፕ ወሲኖም። እቲ እማመ ከም መግናሕቲ ኣንጻር ትራምፕ ኢዩ ተባሂሉ። ላዕለዋይ ሓጋጊ ባይቶ ኣሜሪካ ነቲ ኣብ የመን፡ ኲናት ዘካይድ ዘሎ ብስዑድያ ዝምራሕ ስሙር ሓይሊ፡ ኣሜሪካ ትህቦ ዝነበረት ሓገዝ ደው ንምባል፡ ስጉምቲ ንምውሳድ መደብ ኣበጊሱ ኣሎ። ኣባላት እቲ ባይቶ [ሴኔተርስ] ብ63-37 ድምጺ፡ ነቲ ናይ ኣሜሪካ ሓገዝ ደው ክብል ዝጽውዕ እማመ ብምድጋፎም ንፕሬዚደንት ትራምፕ ዓቢ ጽፍዒት ኢዩ ነይሩ። ምኒስተር ጉዳያት ወጻኢ ማይክ ፖምፔዮን ምኒስተር ምክልኻል ጂም ማቲንስን፡ እቲ ቀሪቡ ዘሎ እማመ፡ ነቲ ኣብ የመን ዘሎ ኩነታት ስለዘግድዶ እቶም ኣባላት ሴኔት ነቲ እማመ ከይድግፍዎ ተማሕጺኖሞም ነይሮም። ኢትዮጵያውያን ስደተኛታት ካብ የመን ናብ ሃገሮም ክኣተዉ ጀሚሮም ኤርትራውያን ኣብ ኲናት የመን ጥምየት ንሓሙሽተ ሚሊዮን ህጻናት የመን ድሕሪ እቲ ፍሉጥ ጸሓፊ፡ ጀማል ካሾጊ፡ ብ2 ጥቅምቲ ኣብ ውሽጢ ቆንስል ስዑድያ ኣብ ኢስታንቡል ምቕታሉ፡ እቲ ኣንጻር ስዑድ ዓረብ ዝቐርብ ዝነበረ ነቐፌታ ወሲኹ። እቶም ብሮብዕ ኣብ ዕጽው ኣኼባ፡ ብዛዕባ ዝምድና ኣሜሪካን ስዑድ ዓረብን ዝዘተዩ ኣባላት ሴኔት፡ ሓላፊት ትካል ስለያ ኣሜሪካ [ሲኣይኤይ] ጂና ሃስፐል ኣብቲ ኣኼባ ብዘይምርካባ ኣትሪሮም ነቒፎማ። ጂና ሃስፐል ነቲ ብቱርኪ ዝተውህባ ናይ ካሾጊ ቅትለት ዘርኢ ቅዳሕ ቪድዮ ሪእያቶ ኢያ። እንተኾነ ሓደ ኣባል ሰኔት፡ ጂና ሃስፐል ኣብቲ ኣኼባ ዘይተሳተፈት ነቲ ኩነታት ``ንምዕባጥ`` ኢዩ ኢሉ። እዚ ናይ ሴኔት ውሳነ፡ ከም ንፕሬዚደንት ትራምፕ ዝተዋህበ መግናሕቲ ኢዩ ዝርአ፡ ምኽንያቱ ትራምፕ ንስዑድ ዓረብ ከም ቀንዲ ዓርኪ ኣሜሪካ ስለዝርእያን፡ ኣንጻር`ቲ ኣብ ልዕሊ መሪሕነታት እታ ሃገር እገዳ ኪግበር ዝቐርብ ዘሎ ጻውዒታት ስለዝኾነን። ዝሓለፈ ሰሙን፡ ፕሬዚደንት ትራምፕ ነቲ ኣብ ቅትለት ካሾጊ ንወራስ ዓራት ልኡል ሙሓመድ ቢን-ሰልማን ዝውንጅል ጸብጻብ ትካል ስለያ ኣሜሪካ ነጺጉዎ ኢዩ። ገለ ጋዜጠኛታት ከምዝበልዎ እዚ ናይ ሴኔት ድምጺ ናብ ፓርላማ ምስ ከደ ንኽጸድቕ ዘለዎ ዕድል ኣዝዩ ትሑት ኢዩ ኢሎም። ምንጪ ስእሊ, Reuters እቶም ኣባላት ሴኔት እንታይ ኢሎም?
